
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 133
                                                                    30 iulie 2026
privind aprobarea Planului Urbanistic Zonal

„Reconversie clădire industrială – în UTR TCC – zonă cu funcțiuni complexe de interes public și funcțiuni complementare locuirii (școală generală, cantină studenți, locuințe sociale, sală multifuncțională) – Sighișoara, strada Mihai Eminescu, nr. 69”

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 25.368/09.07.2026 şi la Consiliul Local Sighișoara cu nr. 27.309/23.07.2026, de referatul de aprobare, înregistrat cu nr. 25.367/09.07.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Planului Urbanistic General al municipiului, aprobat prin Hotărârea Consiliului Local Sighișoara nr. 1/1999, a cărui valabilitate a fost prelungită prin Hotărârea Consiliului Local Sighișoara nr. 12/28.01.2016, Hotărârea Consiliului Local Sighișoara nr. 282/20.12.2018 și Hotărârea Consiliului Local Sighișoara nr. 291/29.12.2023, precum și ale Regulamentului aferent acestuia;

Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

Având în vedere documentația elaborată și prezentată de către S.C. PROJECT A S.R.L., pentru beneficiar Asociația Misiunea Globală, în vederea aprobării Planului Urbanistic Zonal „Reconversie clădire industrială – în UTR TCC – zonă cu funcțiuni complexe de interes public și funcțiuni complementare locuirii (școală generală, cantină studenți, locuințe sociale, sală multifuncțională) – Sighișoara, strada Mihai Eminescu, nr. 69”;

Având în vedere că, documentația menționată mai sus a fost analizată și avizată în ședința Comisiei tehnice județene de amenajare a teritoriului și de urbanism, fiind emis Avizul favorabil cu nr. 2/13.03.2026;      

Având în vedere prevederile Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;

Având în vedere că documentația de urbanism a fost supusă spre consultare publică, conform prevederilor Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism; 

Având în vedere raportul privind informarea și consultarea populației cu nr. 25.365/VII/1/09.07.2026, întocmit în conformitate cu prevederile Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism; 
Având în vedere Raportul de specialitate al Direcției Arhitect Șef, înregistrat cu nr. 25.366/09.07.2026, prin care se propune aprobarea Planului Urbanistic Zonal „Reconversie clădire industrială – în UTR TCC – zonă cu funcțiuni complexe de interes public și funcțiuni complementare locuirii (școală generală, cantină studenți, locuințe sociale, sală multifuncțională) – Sighișoara, strada Mihai Eminescu, nr. 69”;

Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b” şi lit.“c”, alin. (4) lit. “d”, alin. (6) lit. “c”, alin. (14), art. 139 alin. (1) și alin. (3) lit. “e” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
            H O T Ă R Ă Ș T E:

Art. 1. (1) Se aprobă Planul Urbanistic Zonal „Reconversie clădire industrială – în UTR TCC – zonă cu funcțiuni complexe de interes public și funcțiuni complementare locuirii (școală generală, cantină studenți, locuințe sociale, sală multifuncțională) – Sighișoara, strada Mihai Eminescu, nr. 69”, beneficiar fiind Asociația Misiunea Globală, potrivit anexei, care face parte integrantă din prezenta și se află în păstrarea Compartimentului Autorizări și Urbanism – Direcția Arhitect Șef din cadrul Municipiului Sighișoara.

 (2) Documentația menționată și aprobată la art. 1 alin. (1) din prezenta hotărâre reglementează: 

UTR TCC – Zonă cu funcțiuni complexe de interes public și funcțiuni complementare locuirii - școală generală, cantină studenți, locuințe sociale, sală multifuncțională

· Funcțiuni predominante – funcțiuni mixte;

· Înălțimea maximă admisă a clădirilor măsurată la cornisa superioară sau la aticul ultimului nivel neretras, în punctul cel mai înalt, nu va depăși înalțimea actuală de 26 m;

· Înălțimea maximă admisă a clădirilor măsurată la coama acoperișului sau la aticul nivelului retras nu va depăși înălțimea actuală de 27 m. Nici un element al construcțiilor sau instalațiilor nu va depăși un plan virtual paralel cu terenul situat la distanța de 27 m față de cotele pe înălțime existente ale terenului.

· Indicatori urbanistici: 

POT max. - 32,39%; 

CUT max. -1,13.

· Amplasarea clădirilor față de aliniament:

· Clădirile vor conserva aliniamentele și retragerile existente;

· În aliniament clădirile vor fi în mod obligatoriu retrase cu minim 10 m, se va crea o retragere egală de-a lungul întregului aliniament.

· Amplasarea clădirilor față de limitele laterale și posterioare:

· Se vor păstra retragerile față de limitele laterale și posterioare;

· Construcțiile noi sau cele existente cărora li se aduc modificări, vor respecta retragerile construcțiilor învecinate față de limita laterală de proprietate, cu respectarea unei retrageri de minim ½ din înălțimea construcției, măsurată la strașină sau cornisă, în punctul cel mai înalt, dar nu mai puțin de 3 m.

UTR TVPP (subzonă reglementată prin documentație) – o subzonă de perdea de protecție verde

· Sunt permise plantații de aliniament înalte și medii.
Art. 2. Se stabilește ca perioada de valabilitate a documentației de urbanism, menționată și aprobată la art. 1 din prezenta hotărâre să fie de 10 ani de la data aprobării acesteia.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef al Municipiului Sighișoara și Compartimentul Autorizări și Urbanism – Direcția Arhitect Șef din cadrul Municipiului Sighișoara.

Art. 4. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și va fi adusă la cunoștință publică prin publicarea pe pagina de internet, la adresa www.primariasighisoara.ro.


PREŞEDINTE DE ŞEDINŢĂ,
  

     Duma Felix - Lucian       

                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Arhitectul Șef;
  1 ex. Direcția Arhitect Șef;

  1 ex. Compartimentul Autorizări și Urbanism – Direcția Arhitect Șef;

  1 ex. Compartimentul Disciplină și Finalizare Construcții – Direcția Arhitect Șef;

  1 ex. Asociația Misiunea Globală.

11 ex.  
B.A.

